**Javni razpis** **za sofinanciranje**

***Centra za zagovorništvo na področju deinstitucionalizacije* (CeZag)**

Javni razpis delno financira Evropska unija (v nadaljevanju: EU), in sicer iz Evropskega socialnega sklada plus (v nadaljevanju: ESS+). Javni razpis za sofinanciranje *Centra za zagovorništvo na področju deinstitucionalizacije* (v nadaljevanju: javni razpis) se izvaja v okviru cilja politike 4 »Bolj socialna in vključujoča Evropa za izvajanje evropskega stebra socialnih pravic« in 7. prednostne naloge »Dolgotrajna oskrba in zdravje ter socialna vključenost« specifičnega cilja ESO 4.11 »Krepitev enakopravnega in pravočasnega dostopa do kakovostnih, trajnostnih in cenovno ugodnih storitev, vključno s storitvami, ki spodbujajo dostop do stanovanj, in storitvami oskrbe, usmerjene v posameznika, vključno z zdravstveno oskrbo; posodobitev sistemov socialne zaščite, vključno s spodbujanjem dostopa do socialne zaščite, s posebnim poudarkom na otrocih in prikrajšanih skupinah; izboljšanje dostopnosti, tudi za invalide, učinkovitosti in odpornosti zdravstvenih sistemov in storitev dolgotrajne oskrbe (ESS+)« PEKP 2021−2027.

**RAZPISNA DOKUMENTACIJA**

**UVOD**

Razpisna dokumentacija dopolnjuje besedilo Javnega razpisa za sofinanciranje *Centra za zagovorništvo na področju deinstitucionalizacije (v nadaljevanju: CeZag)* oziroma dodatno pojasnjuje naslednje elemente besedila javnega razpisa:

* pravno podlago za izvedbo sofinanciranih projektov,
* pogoje za kandidiranje in preverjanje izpolnjevanja pogojev,
* merila za ocenjevanje.

Del razpisne dokumentacije so tudi obrazci in priloge za oddajo vloge na javni razpis.

Prijavitelji so dolžni pri pripravi in izvajanju projektov upoštevati tako besedilo javnega razpisa kot tudi besedilo razpisne dokumentacije.

Razpisna dokumentacija vsebuje:

[1 POVZETEK JAVNEGA RAZPISA 3](#_Toc204160439)

[1.1 POSREDNIŠKO TELO IN IZVAJALEC JAVNEGA RAZPISA 3](#_Toc204160440)

[1.2 PREDMET JAVNEGA RAZPISA 3](#_Toc204160441)

[1.3 NAMEN JAVNEGA RAZPISA 3](#_Toc204160442)

[1.4 CILJI JAVNEGA RAZPISA 3](#_Toc204160443)

[2 DODATNA POJASNILA GLEDE DOSEGANJA KVANTIFICIRANIH KAZALNIKOV 4](#_Toc204160444)

[2.1 SPECIFIČNI KAZALNIKI »REZULTATA«: 4](#_Toc204160445)

[3 DODATNA POJASNILA GLEDE STROŠKOV OSEBJA NA PROJEKTU 4](#_Toc204160446)

[3.1 DOKAZILA 6](#_Toc204160447)

[4 DODATNA POJASNILA GLEDE PRIPRAVE FINANČNEGA NAČRTA 6](#_Toc204160448)

[4.1 STROŠKI PLAČ IN POVRAČIL STROŠKOV V ZVEZI Z DELOM 6](#_Toc204160449)

[4.2 METODOLOGIJA ZA IZRAČUN STROŠKA NA ENOTO 7](#_Toc204160450)

[4.3 STROŠKI STORITEV ZUNANJIH IZVAJALCEV (DELO PO PODJEMNI POGODBI) 7](#_Toc204160451)

[4.4 STROŠKI PAVŠALNEGA FINANCIRANJA 7](#_Toc204160452)

[4.5 OBDOBJE UPRAVIČENOSTI STROŠKOV 7](#_Toc204160453)

[5 MERILA ZA IZBOR PROJEKTA 8](#_Toc204160454)

[6 NAVODILA ZA PRIPRAVO VLOGE 15](#_Toc204160455)

[6.1 RAZPISNA DOKUMENTACIJA 15](#_Toc204160456)

[6.2 VSEBINA VLOGE 16](#_Toc204160458)

[6.3 NAVODILA ZA IZPOLNJEVANJE 16](#_Toc204160459)

[7 DODELITEV SREDSTEV 17](#_Toc204160460)

# POVZETEK JAVNEGA RAZPISA

## POSREDNIŠKO TELO IN IZVAJALEC JAVNEGA RAZPISA

Republika Slovenija, Ministrstvo za solidarno prihodnost, Dunajska cesta 21, 1000 Ljubljana (v nadaljevanju: MSP).

## PREDMET JAVNEGA RAZPISA

Predmet javnega razpisa je sofinanciranje *Centra za zagovorništvo na področju deinstitucionalizacije* (v nadaljevanju: CeZag).

**Opredelitev CeZag:** Vzpostavitev neodvisnega centra za zagovorništvo, ki bo okrepil glas ljudi z oviranostjo in jih zagovarjal v različnih življenjskih situacijah tako v institucijah kot v vsakdanjem življenju v skupnosti. CeZag bo zagotavljal zagovorništvo kot brezplačno, neodvisno podporo, ki ljudem z oviranostjo omogoči odločanje o svojem življenju ter podpori in oskrbi, ki jo prejemajo. Zagovorništvo bodo izvajali neodvisni strokovnjaki, ki zastopajo interese ljudi z oviranostjo ter jih podpirajo pri tem, da lažje izrazijo svoje mnenje, potrebe in želje in da poznajo in lažje uveljavljajo svoje pravice. Zagovorniki CeZag morajo zato biti neodvisni strokovnjaki, ki niso del državnih organov ali izvajalcev storitev ali socialnovarstvenih programov.

## NAMEN JAVNEGA RAZPISA

Namen javnega razpisa je zagotovitev podpore oziroma zagovorništvo tako stanovalcem institucij kot tudi osebam z oviranostjo, ki živijo v skupnosti. Hkrati bo izvajal skupinsko zagovorništvo, ki vključuje ozaveščanje na lokalni in državni ravni o pravicah ljudi z oviranostjo ter opozarjanje na pomen deinstitucionalizacije. CeZag je namenjen krepitvi glasu in prehodu od skrbništva k odločanju s podporo. Zagovornik uporabniku nudi mediacijo, pomoč pri pripravi pritožb ter podporo pri uveljavljanju pravic, vključno s pravicami na področju socialnega in zdravstvenega varstva. Namen projekta je vzpostaviti celostno zagovorništvo za ljudi z oviranostjo, ki bo zastopalo interese ljudi z oviranostjo v različnih kontekstih (na sodiščih, v socialnovarstvenih zavodih, varovanih oddelkih, v skupnosti itd.), in v raznih postopkih in prelomnih življenjskih situacijah (prisilna namestitev na varovani oddelek, v postopku vrnitve opravilne sposobnosti oziroma prenehanja skrbništva, selitev v skupnost itd.).

## CILJI JAVNEGA RAZPISA

Ključni cilj javnega razpisa je podpreti projekt, ki bo osebam iz ciljnih skupin nudil vsebine tega javnega razpisa in na ta način prispeval k dvigu kakovosti življenja ciljnih skupin.

Specifični cilji javnega razpisa z namenom prispevati k dvigu kakovosti življenja ljudi iz ciljnih skupin:

1. Vzpostavitev dolgoročno delujočega CeZag, ki bo odraslim ljudem z oviranostjo, ki živijo v instituciji ali v skupnosti nudil neodvisno podporo zagovorništva na multidisciplinaren način.
2. Zagotavljanje individualnega pravnega, socialno delavskega in vrstniškega zagovorništva za ljudi z oviranostjo v obdobju 2025–2028.
3. Zagotavljanje skupinskega zagovorništva v obdobju 2025–2028.

# DODATNA POJASNILA GLEDE DOSEGANJA KVANTIFICIRANIH KAZALNIKOV

Kazalniki projekta prispevajo k doseganju kazalnikov PEKP 2021–2027 in k specifičnim kazalnikom rezultata javnega razpisa.

## SPECIFIČNI KAZALNIKI »REZULTATA«:

* Vzpostavljena in dostopna zagovorniška kontaktna točka – 1.
* Število izvedenihstoritev informiranja (klici, elektronska sporočila, osebni pogovori itn.): 400;
* Število izvedenih strokovnih usposabljanj: 20 usposabljanj, in sicer 14 v Kohezijski regiji Vzhodna Slovenija (v nadaljevanju: KRVS) in 6 v Kohezijski regiji Zahodna Slovenija (v nadaljevanju: KRZS).
* Število izvedenih storitev individualnega zagovorništva: 300.

**Obrazložitev kazalnikov:**

**»Vzpostavljena in dostopna zagovorniška kontaktna točka«** se nanaša na vzpostavitev elektronskega naslova in telefonske številke, prek katerih poteka komunikacija z udeleženci. Za izpolnitev kazalnika se šteje dokazilo o pisni komunikaciji z udeleženci preko elektronskega naslova in javno objavljena ter delujoča telefonska številka Centra za zagovorništvo.

**»Število izvedenih storitev informiranja«** vključuje storitve kot npr. telefonsko svetovanje, svetovanje prek elektronske pošte in osebni stiki. Kot storitev se šteje vsak dokumentiran stik. Upravičenec je dolžan voditi evidenco izvedenih storitev. Za izpolnitev kazalnika se šteje 400 dokumentiranih stikov v evidenci storitev.

**»Število izvedenih strokovnih usposabljanj«** se nanaša na delavnice in posvete, izvedene v okviru projekta, z namenom usposabljanja na področju zagotavljanja boljšega dostopa do človekovih pravic oseb z oviranostjo. Vsako tematsko usposabljanje se šteje posebej, tudi če ga obišče isti udeleženec. Če isti program izvedete večkrat (npr. zaradi različnih lokacij ali skupin), se šteje kot ločeno usposabljanje. Za vsako usposabljanje se vodi evidenca, ki vključuje ime dogodka, datum, lokacijo, trajanje in seznam udeležencev. Za izpolnitev kazalnika se šteje 20 izvedenih usposabljanj, in sicer 14 v KRVS in 6 v KRZS.

**»Izvajanje individualnega zagovorništva«** se nanaša na neposredno podporo posameznikom z oviranostjo v specifičnih situacijah, ki zahtevajo obravnavo njihovih pravic, potreb in interesov. Kazalnik vključuje število izvedenih storitev, pri čemer storitev zajema vsak dokumentiran stik, ki prispeva k reševanju posameznega primera. Upravičenec je dolžan voditi evidenco izvedenih storitev in primerov. Za izpolnitev kazalnika se šteje 300 evidentiranih stikov v evidenci.

Kazalnike mora upravičenec doseči do konca trajanja projekta.

# DODATNA POJASNILA GLEDE STROŠKOV OSEBJA NA PROJEKTU

V okviru tega javnega razpisa bodo sofinancirani stroški plač in druga povračila stroškov v zvezi z delom za eno zaposlitev za polni delovni čas za vodjo projekta (strošek na enoto (v nadaljevanju: SE1)) in do sedem zaposlitev za polni delovni čas za zagovornike (SE2). V primeru zaposlitev za polovični delovni čas je lahko sofinanciranih več delovnih mest za zagovornike, vendar skupno največ štirinajst delovnih mest.

Naloge zaposlenih in pogoji za zaposlitev:

1. **Vodja projekta (SE1) bo opravljal naslednje naloge:**
* vodenje in načrtovanje nalog drugih zaposlenih,
* zagotavljanje strokovnih usmeritev in podpore zaposlenim v timu,
* vsebinsko usmerjanje in koordinacija priprave vsebinskih podlag za vzpostavljanje in spremljanje;
* skrb za strokovno izvajanje projekta v skladu s strokovnimi in strateškimi usmeritvami;
* potrjevanje strokovnih gradiv in vsebinskih poročil na investiciji;
* raziskovanje in priprava metodologije;
* vodenje in koordinacija dela z drugimi deležniki pri izvajanju aktivnosti;
* sodelovanje s skrbnikom pogodbe na Ministrstvu za solidarno prihodnost (v nadaljevanju: MSP);
* spremljanje doseganja ciljev projekta in priprava poročil, potrjevanje vsebinskih poročil, priprava predlogov za spremembe, nadgradnjo projekta, skrb za strateško pravilno izvedbo sofinanciranja projekta, zagotavljanje trajnosti doseženih rezultatov, priprava sistemskih predlogov in rešitev, potrjevanje letnega načrta dela v okviru projekta, načrta informiranja in komuniciranja in časovnice aktivnosti;
* predstavljanje investicije javnosti (širši, strokovni in laični);
* nadzor nad izvedbo projekta in spremljanje dela celotnega tima na investiciji.

Pogoji za zaposlitev:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) s področja družboslovnih ved (pravo, socialno delo, socialna pedagogika, inkluzivna pedagogika, pedagogika ipd.),
* najmanj pet let delovnih izkušenj.
1. **Zagovornik (SE2) bo opravljal naslednje naloge:**
* zagovorništvo posameznikov z oviranostjo;
* svetovanje ljudem z oviranostjo, njihovim bližnjim, skrbnikom in strokovnjakom;
* povezovanje različnih služb v skupnosti z namenom zagotavljanja celostnega pristopa pri zagovorništvu posameznika;
* sodelovanje pri izvajanju in razvoju zagovorniške kontaktne točke;
* izvajanje skupinskega zagovorništva ljudi z oviranostjo;
* organizacija dogodkov, delavnic in posvetov;
* sodelovanje pri pripravi izobraževalnih gradiv in promocijskih materialov;
* vodenje evidence izvedenih storitev zagovorništva;
* priprava dokumentov in poročil v zvezi z zagovorniškimi aktivnostmi;
* zagotavljanje podpore ljudem z oviranostjo za vzpostavitev vrstniške zagovorniške skupine.

Pogoji za zaposlitev:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) s področja družboslovnih ved (pravo, socialno delo, socialna pedagogika, inkluzivna pedagogika, pedagogika ipd.),
* imajo vsaj dve leti izkušenj s področja zagovorništva, dela z ranljivimi skupinami ali na področju človekovih pravic, ali imajo lastno izkušnjo institucionalizacije.

## DOKAZILA

Upravičenec bo moral prijavljene količine (SE) upravičiti in dokumentirati. Predložiti bo moral:

* Pogodbo o zaposlitvi ali drugi pravni akt, s katerim je zaposlena oseba razporejena na delo na projektu (samo ob prvem zahtevku za izplačilo in ko pride do morebitne spremembe).
* Dokazila o izpolnjevanju pogojev za zaposlitev – življenjepis (samo ob prvem zahtevku za izplačilo in ko pride do morebitne spremembe).
* Mesečna poročila (tudi za tiste zaposlene, ki so 100 % na operaciji) v skladu s Prilogo 1 Navodil organa uporabljanja o upravičenih stroških o upravičenih stroških za sredstva evropske kohezijske politike v programskem obdobju 2021–2027, v okviru katere je treba poročati po urah (upravičene so le efektivne ure, poleg tega pa mora biti iz poročila razviden celoten delovni čas zaposlenega na mesec, vključno z odsotnostmi).
* Obračun, s katerim upravičenec prijavljene količine potrdi, upraviči in dokumentira.

# DODATNA POJASNILA GLEDE PRIPRAVE FINANČNEGA NAČRTA

MSP bo za projekt namenilo največ **1.614.466,67 EUR** za celotno obdobje sofinanciranja. Prijavitelj lahko zaprosi za 100 % sofinanciranja skupnih upravičenih stroškov projekta.

Prijavitelj zaprosi za višino sredstev glede na stroške dela (zaposlitev) in stroške dela po podjemni pogodbi, ki bodo predstavljali osnovo upravičenih stroškov na projektu, in za preostale upravičene stroške projekta po pavšalni stopnji 40 %.

## STROŠKI PLAČ IN POVRAČIL STROŠKOV V ZVEZI Z DELOM

Stroške dela po letih smo izračunali na podlagi števila načrtovanih zaposlitev in vrste delovnih mest, v okviru projekta (višine SE). V skladu s številom posameznih delovnih mest, načrtovanih v projektu, bo prijavitelj zaprosil za povračilo stroškov dela za vsako posamezno leto izvajanja projekta. Prav tako v finančnem načrtu zaprosi za ustrezno višino sredstev po letih in skupaj.

Stroški plač in drugih povračil stroškov v zvezi z delom bodo v okviru tega javnega razpisa povrnjeni v obsegu stroška na enoto (SE). Izračun urne postavke oziroma stroška na enoto (SE) je izveden v skladu z določili 53. člena (točka 3.a) Uredbe EU 2021/1060 ter Navodili organa uporabljanja o upravičenih stroških o upravičenih stroških za sredstva evropske kohezijske politike v programskem obdobju 2021 – 2027.

V okviru projekta so lahko sofinancirani stroški dela za delovna mesta:

* Vodja projekta: Strošek na enoto: 23,61 EUR (urna postavka).
* Zagovornik: Strošek na enoto: 20,48 EUR (urna postavka).

Prijavitelj mora pri pripravi izračuna finančnega načrta upoštevati vrednost posameznega stroška na enoto (SE 1 in SE 2) in število ur dela na letni ravni na projektu, največ v višini **1720 ur** na osebo.

Upravičene stroške dela na projektu prijavitelj izračuna tako, da pomnoži vrednost urne postavke (SE 1 / SE 2) s številom ur dela na letni ravni, največ v višini **1720** na osebo oziroma sorazmerno manj v primeru delne zaposlitve (860 ur za polovično zaposlitev). Prekoračitev števila ur opravljenega dela na projektu na letni ravni predstavlja strošek prijavitelja.

## METODOLOGIJA ZA IZRAČUN STROŠKA NA ENOTO

Višino stroškov na enoto (v nadaljevanju: SE) smo izračunali v skladu z Uredbo EU 2021/1060 (v nadaljevanju: Uredba) ter Navodili organa uporabljanja o upravičenih stroških o upravičenih stroških za sredstva evropske kohezijske politike v programskem obdobju 2021–2027. Metoda izračuna je v skladu z določili 53. člena (točka 3.a) Uredbe in temelji na tako uradnih statističnih podatkih kot drugih objektivnih informacijah in strokovni presoji.

Metodologija je podrobneje predstavljena v prilogi: Metodologija izračuna SE-CeZag.

## STROŠKI STORITEV ZUNANJIH IZVAJALCEV (DELO PO PODJEMNI POGODBI)

Stroški dela po podjemni pogodbi so namenjeni kritju stroškov, povezanih z zagotavljanjem specializiranih pravnih storitev za osebe z oviranostjo. CeZag bo z namenom učinkovitega pravnega zastopanja v postopkih, ki zahtevajo poglobljena pravniška znanja, vzpostavil sodelovanje z izkušenimi pravnimi strokovnjaki, ki imajo po potrebi opravljen tudi pravniški državni izpit (PDI) in lahko upravičence do zagovorništva zastopajo pred sodišči. Sodelovanje z njimi bo potekalo na podlagi sklenjenih podjemnih pogodb.

## STROŠKI PAVŠALNEGA FINANCIRANJA

Stroški pavšalnega financiranja so stroški, ki nastanejo oziroma so povezani z neposrednimi aktivnostmi sofinanciranega projekta, in sicer v višini 40 % skupnih upravičenih neposrednih stroškov dela osebja ter stroškov zunanjih storitev (delo po podjemni pogodbi) na projektu.

Način določitve pavšalnega financiranja je v skladu s 56. členom Uredbe 2021/1060/EU. Posredni stroški ne smejo obsegati istih vrst stroškov, kot so neposredni stroški. Stroški plač in drugih povračil stroškov v zvezi z delom ne smejo biti predmet pavšalnega financiranja.

## OBDOBJE UPRAVIČENOSTI STROŠKOV

Obdobje, za katero so namenjena razpisana sredstva, so proračunska leta 2025, 2026, 2027 in 2028.

MSP bo sofinanciralo le upravičene stroške, ki bodo pri izbranem prijavitelju nastali od dne, ki ga po izdaji sklepa o izboru kot datum začetka izvajanja projektnih aktivnosti določi MSP do konca izvajanja sofinanciranih aktivnosti projekta, tj. do 31. 12. 2028.

* Obdobje upravičenosti stroškov je od izdaje sklepa o dodelitvi sredstev do 31. 10. 2028.
* Obdobje upravičenosti izdatkov (datum plačila računov oziroma verodostojnih knjigovodskih listin) je od izdaje skepa o izboru najkasneje do 30. 11. 2028.
* Obdobje javno upravičenih izdatkov (izplačil iz proračuna) je od izdaje skepa o izboru do najkasneje 31. 12. 2028.

PT dopušča možnost spremembe navedenih obdobij v primeru spremenjenih okoliščin, ki vplivajo na izvajanje projekta.

Spremenjene okoliščine, višjo silo in izjemne okoliščine, zaradi katerih se projekt lahko spremeni, podrobneje urejajo Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021–2027 (v nadaljevanju: Navodila OU), dostopna na spletni strani: <https://evropskasredstva.si/navodila/>.

Izbrani prijavitelj, ki zahteva spremembo projekta/pogodbe o sofinanciranju, se ne more sklicevati na spremenjene okoliščine, višjo silo ali izjemne okoliščine, ki so nastale po izteku roka, določenega za izpolnitev njegove obveznosti.

Določila glede upravičenosti dodatnih stroškov projekta zaradi spremenjenih okoliščin/višje sile/izjemnih okoliščin in glede podaljšanja terminskega načrta izvajanja projekta so določena v prej navedenih Navodilih OU.

# MERILA ZA IZBOR PROJEKTA

Strokovna komisija bo pravočasno prispele in formalno popolne vloge, ki bodo izpolnjevale vse pogoje za kandidiranje na *Javnem razpisu za sofinanciranje Centra za zagovorništvo na področju deinstitucionalizacije (CeZag),* ocenila po merilih za ocenjevanje vlog, kot so navedena v nadaljevanju:

* Ocenjevale se bodo le pravočasno prispele in popolne vloge z zahtevanimi prilogami.
* Pri ocenjevanju projektov se bodo upoštevala naslednja merila.
* Ocenjevalci bodo pri podeljevanju točk upoštevali naslednjo ocenjevalno lestvico:

Točke so porazdeljene za posamezno merilo na naslednji način:

|  |  |  |
| --- | --- | --- |
| **MERILO**  | **OCENJEVALNA LESTVICA** | **Maksimalno št. točk** |
| **1** | **Ustreznost projekta**  | **UTEMELJITEV** | **Razporeditev točk** | **Možnih največ 15 točk** |
| 1.1 | Utemeljitev projekta | Problem, ki ga projekt naslavlja, je jasno predstavljen. Prijavitelj utemelji potrebo po projektu na podlagi konkretnih analiz, podatkov in izkušenj iz okolja | **1** | Problem je delno predstavljen in brez konkretne analize in podatkov.  | **5** |
| **2** | Problem je okvirno predstavljen, vendar brez konkretne analize in podatkov.  |
| **3** | Prikazan je realen problem z delno utemeljitvijo in brez konkretne analize.  |
| **4** | Jasno predstavljen problem s konkretno analizo in utemeljitvijo potrebe. |
| **5** | Problem je natančno opredeljen, podprt s konkretnimi podatki, analizami in izkušnjami iz prakse. |
| 1.2 | Usklajenost projekta z namenom in cilji javnega razpisa | Projekt jasno sledi namenu in ciljem javnega razpisa, kar je razvidno iz opisa aktivnosti. | **1** | Projekt je v zelo omejenem obsegu skladen z namenom in cilji razpisa. | **5** |
| **2** | Delna skladnost, aktivnosti ne sledijo ciljem razpisa. |
| **3** | Projekt upošteva večino ciljev, ni pa jasno razvidno, kako jih uresničuje. |
| **4** | Projekt sledi razpisnim ciljem, z nekaj manjšimi vsebinskimi vrzelmi. |
| **5** | Projekt jasno in v celoti uresničuje namen in vse cilje razpisa. |
| 1.3 | Načini vključevanja ciljnih skupin | Predstavljeni so konkretni in učinkoviti načini doseganja ter vključevanja ciljnih skupin. | **1** | Načini vključevanja ciljnih skupin so predstavljeni v zelo omejenem obsegu | **5** |
| **2** | Pristopi vključevanja ciljnih skupin so delno opisani, vendar niso dovolj konkretni ali celoviti. |
| **3** | Večina ciljnih skupin je zajeta, vendar manjkajo jasni načini doseganja ali vključevanja. |
| **4** | Načini vključevanja so jasno razvidni in realno izvedljivi. |
| **5** | Predstavljeni so konkretni, inovativni in učinkoviti načini vključevanja ciljnih skupin. |
| **2** | **Izvedljivost projekta** | **UTEMELJITEV** | **Razporeditev točk** | **Možnih največ 10 točk**  |
| 2.1 | Izvedljivost in načrtovanje aktivnosti projekta | Vključene so vse obvezne aktivnosti. V vlogi je vsebinsko ustrezno pojasnjeno predvideno izvajanje individualnega in skupinskega zagovorništva ter usposobljenost za oz. drug predviden način zagotavljanja pravnega zastopanja ljudi z oviranostjo | **1** | Aktivnosti so nepopolne ali nejasno opisane. | **5** |
| **2** | Aktivnosti so opisane splošno, brez jasnega prikaza izvedljivosti. |
| **3** | Opis aktivnosti je ustrezen, vendar z omejenim prikazom izvedljivosti. |
| **4** | Vse ključne aktivnosti so ustrezno opisane, z manjšo vrzeljo pri izvedbi. |
| **5** | Vse aktivnosti so natančno in izvedljivo načrtovane, vključno s pravnim zastopanjem |
| 2.2 | Opredelitev tveganj za izvedbo projekta in predvideni ukrepi za odpravo tveganj | Navedena so realna projektna in sistemska tveganja. Za vsako tveganje so predvideni konkretni ukrepi. | **1** | Tveganja so navedena zelo pomanjkljivo. Ukrepi niso ustrezni. | **5** |
| **2** | Tveganja so opredeljena pomanjkljivo z nekaterimi ukrepi.  |
| **3** | Opisana so osnovna tveganja z nekaterimi ukrepi. |
| **4** | Dobra analiza tveganj z večinoma ustreznimi ukrepi. |
| **5** | Celovita analiza realnih tveganj z ustreznimi, konkretnimi ukrepi. |
| **3** | **Usposobljenost za izvedbo projekta** | **UTEMELJITEV** | **Razporeditev točk** | **Možnih največ 30 točk**  |
| 3.1 | Reference in izkušnje prijavitelja na področju predmeta in vsebin javnega razpisa | Prijavitelj navaja ustrezne reference s področja: * zagotavljanja podpore posameznikom z ovirami, ki so bili deležni nepravične obravnave;
* nudenje pomoči v postopkih preselitve posameznikov z oviranostmi pri preselitvi iz institucij nazaj v skupnost ter preprečevanju ponovne postavitve teh posameznikov v institucije,
* nudenje pomoči pri preprečevanju postavitve odraslih ljudi z oviranostjo pod skrbništvo,
* nudenje pomoči in podpore v postopkih uveljavljanja pravic s področja socialnega in zdravstvenega varstva
* zastopanja ljudi z oviranostjo v postopkih pred upravnimi organi in sodišči,
* z ustreznimi dokazili teh referenc oz. s konkretno predstavljenimi rezultati izvedenih projektov.
 | **1** | Prijavitelj navede 1 ustrezno referenco s področja razpisa. | **5** |
| **2** | Prijavitelj navede 2 ustrezni referenci s področja razpisa. |
| **3** | Prijavitelj navede 3 ustrezne reference s področja razpisa. |
| **4** | Prijavitelj navede 4 ustrezne reference s področja razpisa. |
| **5** | Prijavitelj navede 5 ali več ustreznih referenc s področja razpisa. |
| 3.2 | Izkušnje prijavitelja s ciljnimi skupinami | Prijavitelj ima izkazane izkušnje dela z osebami z oviranostjo ali drugimi ranljivimi skupinami. Izkušnje so utemeljene z opisom konkretnih aktivnosti in učinkov. | **1** | Prijavitelj navede 1 ustrezno referenco s področja razpisa. | **5** |
| **2** | Prijavitelj navede 2 ustrezni referenci s področja razpisa. |
| **3** | Prijavitelj navede 3 ustrezne reference s področja razpisa. |
| **4** | Prijavitelj navede 4 ustrezne reference s področja razpisa. |
| **5** | Prijavitelj navede 5 ali več ustreznih referenc s področja razpisa. |
| 3.3 | Izkušnje prijavitelja z izvajanjem ozaveščanja na področju deinstitucionalizacije in človekovih pravic ljudi z oviranostjo | Prijavitelj ima izkazane izkušnje z izvajanjem ozaveščanja na področju deinstitucionalizacije in človekovih pravic ljudi z oviranostjo. Izkušnje so utemeljene z opisom konkretnih aktivnosti in učinkov. | **1** | Prijavitelj navede 1 ustrezno referenco s področja razpisa. | **5** |
| **2** | Prijavitelj navede 2 ustrezni referenci s področja razpisa. |
| **3** | Prijavitelj navede 3 ustrezne reference s področja razpisa. |
| **4** | Prijavitelj navede 4 ustrezne reference s področja razpisa. |
| **5** | Prijavitelj navede 5 ali več ustreznih referenc s področja razpisa. |
| 3.4 | Izkušnje prijavitelja s spodbujanjem samozagovorništva (dogodki, delavnice, objave ipd.). | Prijavitelj ima izkušnje z izvajanjem dogodkov, delavnic in različnimi objavami na področju spodbujanja samozagovorništva. Izkušnje so utemeljene z opisom konkretnih aktivnosti in učinkov. | **1** | Prijavitelj navede 1 ustrezno referenco s področja razpisa. | **5** |
| **2** | Prijavitelj navede 2 ustrezni referenci s področja razpisa. |
| **3** | Prijavitelj navede 3 ustrezne reference s področja razpisa. |
| **4** | Prijavitelj navede 4 ustrezne reference s področja razpisa. |
| **5** | Prijavitelj navede 5 ali več ustreznih referenc s področja razpisa. |
| 3.5 | Izkušnje s sodelovanjem na mednarodni ravni na področju deinstitucionalizacije ali človekovih pravic ljudi z oviranostjo. | Prijavitelj ima izkušnje s sodelovanjem na mednarodni ravni na področju deinstitucionalizacije ali človekovih pravic ljudi z oviranostjo, ki jih dokazuje z utemeljenim opisom konkretnih aktivnosti in potrdili. | **1** | Prijavitelj navede 1 ustrezno referenco s področja razpisa. | **5** |
| **2** | Prijavitelj navede 2 ustrezni referenci s področja razpisa. |
| **3** | Prijavitelj navede 3 ustrezne reference s področja razpisa. |
| **4** | Prijavitelj navede 4 ustrezne reference s področja razpisa. |
| **5** | Prijavitelj navede 5 ali več ustreznih referenc s področja razpisa. |
| 3.6 | Razvoj znanja na področju človekovih pravic ljudi z oviranostjo in deinstitucionalizacije (publikacije, izobraževanja ipd.) | Prijavitelj je sodeloval pri razvoju znanja na področju človekovih pravic ljudi z oviranostjo in deinstitucionalizacije. Izkušnje so utemeljene z opisom konkretnih aktivnosti in učinkov na področju izobraževanja ali v publikacijah. | **1** | Prijavitelj navede 1 ustrezno referenco s področja razpisa. | **5** |
| **2** | Prijavitelj navede 2 ustrezni referenci s področja razpisa. |
| **3** | Prijavitelj navede 3 ustrezne reference s področja razpisa. |
| **4** | Prijavitelj navede 4 ustrezne reference s področja razpisa. |
| **5** | Prijavitelj navede 5 ali več ustreznih referenc s področja razpisa. |
| **4** | **Trajnost predvidenih rezultatov**  | **UTEMELJITEV** | **Razporeditev točk** | **Možnih največ 10 točk** |
| 4.1 | Zagotavljanje trajnosti projekta | Predstavljen je realen načrt za dolgoročno delovanje Centra za zagovorništvo in ohranjanje projektnih rezultatov po zaključku financiranja. | **1** | Trajnostni vidik projekta je v vlogi zgolj okvirno nakazan, brez nadaljnje razdelave. | **5** |
| **2** | Prijavitelj izkazuje osnovno namero po nadaljevanju aktivnosti, vendar brez jasnejših razvojnih usmeritev. |
| **3** | Predstavljena je začetna vizija dolgoročnega delovanja, z opredeljenimi splošnimi možnostmi za trajnost. |
| **4** | Predstavljen je realističen načrt za zagotavljanje trajnosti, ki vključuje konkretne možnosti za nadaljevanje ključnih aktivnosti. |
| **5** | Načrt trajnosti je celovito razvit, z jasno opredeljenimi mehanizmi, viri in partnerstvi za dolgoročno delovanje CeZag tudi po zaključku financiranja. |
| 4.2 | Prispevek k razvoju zagovorništva na področju ljudi z oviranostjo | Predvideni so tudi vplivi na sistemske spremembe in širšo družbo: zagovorniki si bodo prizadevali za spremembe v zakonodaji, ki bodo izboljšale pravni položaj in pravice oseb z oviranostjo. Poleg tega si bodo prizadevali za povečanje njihove pogodbene moči pri sodelovanju z institucijami ter za krepitev vpliva na oblikovanje politik in delovanje služb, ki zagotavljajo podporo in oskrbo. | **1** | Prispevek k razvoju zagovorništva je v projektu obravnavan na splošni ravni, brez konkretnejših opredelitev. | 5 |
| **2** | Projekt predvideva posamezne ukrepe, ki lahko prispevajo k zagovorništvu v praksi, vendar brez poudarka na dolgoročnem razvoju ali širšem učinku. |
| **3** | V projektu so zastavljene smiselne aktivnosti, ki odražajo potencial za krepitev zagovorništva ter nakazujejo možnosti za razvoj širših sprememb. |
| **4** | Projekt vključuje strukturirane ukrepe za krepitev zagovorništva v lokalnem in širšem okolju, z možnostjo vplivanja na sistemske vidike. |
| **5** | Projekt sistematično prispeva k razvoju zagovorništva, z jasno izraženimi cilji glede zakonodajnih sprememb, krepitve pogajalske moči oseb z oviranostjo, vpliva na politike ter odzivanja na kršitve človekovih pravic. |
| 5 | **Specifični kriteriji**  | **UTEMELJITEV** |  | **Možnih največ 10 točk** |
| 5.1 | Skladnost projekta s »Konvencijo o pravicah invalidov« in »Smernicami ZN za deinstitucionalizacijo, tudi v izrednih razmerah« | Projekt izkazuje skladnost s členom 19, 26 in 28 Konvencije ter z osnovnimi načeli smernic ZN za DI (življenje v skupnosti, osebna izbira, preprečevanje institucionalizacije). | **1** | Prijavitelj omeni enega ali več členov in na splošno opozori na ZN smernice, brez opisa, kako se to odraža v aktivnostih ali ciljih. | **5** |
| **2** | Prijavitelj podrobneje predstavi skladnost z zgolj enim členom Konvencije.  |
| **3** | Prijavitelj predstavi skladnost z dvema členoma Konvencije ali samo z ZN smernicami, s predstavitvijo začetnih aktivnosti.  |
| **4** | Prijavitelj dosledno navaja vse tri člene Konvencije in osnovna načela ZN smernic, pri čemer nekatere aktivnosti jasno poveže z vsakim členom. |
| **5** | Prijavitelj dosledno navaja vse tri člene in osnovna načela ZN smernic, pri čemer podrobno predstavi povezavo z aktivnostmi. |
| 5.2 | Skladnost projekta Strategijo Republike Slovenije za deinstitucionalizacijo v socialnem varstvu za obdobje 2024 – 2034 (StaDI 2024–203). | Projekt sledi ključnim ukrepom in ciljem strategije, kar je razvidno iz konkretnih aktivnosti, rezultatov ali kazalnikov. | **1** | Projekt omenja strategijo StaDI, vendar le površno brez povezave aktivnosti ali ciljev. | **5** |
| **2** | Projekt predvideva nekaj aktivnosti, ki delno sovpadajo s strategijo, a so ne jasno opredeljene. |
| **3** | Projekt vključuje ključne ukrepe strateškega dokumenta vendar brez specifičnih kazalnikov ali rezultatov. |
| **4** | Projekt jasno sledi glavnim ciljem strategije, vključuje kazalnike in realne rezultate. |
| **5** | Projekt sistematično izvaja cilje StaDI 2024 – 2034, v sodelovanju s CUDI, vključuje konkretne aktivnosti, kazalnike, evalvacijo ter potencial za trajni vpliv. |
| **SKUPNO ŠTEVILO TOČK**  | **75** |

Skupaj lahko vloga prijavitelja doseže največ 75 točk. Prejete vloge bodo razvrščene glede na število prejetih točk, pri čemer bo v okviru razpoložljivih sredstev do sofinanciranja upravičen samo en projekt z najvišjim številom točk. Izbran je lahko le projekt, ki bo dosegel vsaj 40 točk in ki bo pri vsakem od petih osnovnih meril dosegel najmanj polovico možnih točk.

# NAVODILA ZA PRIPRAVO VLOGE

## RAZPISNA DOKUMENTACIJA

Razpisni dokumentaciji so priloženi prijavni obrazci in priloge, ki jih je treba v skladu z navodili na posameznem dokumentu izpolniti in podpisati.

Celotna razpisna dokumentacija obsega:

* Besedilo razpisne dokumentacije.
* Obrazec št. 1. *Prijavnica.*
* Obrazec št. 2. *Finančni načrt projekta*
* Obrazec št. 3. *Izjava prijavitelja, ki bo izvajal projekt o izpolnjevanju in sprejemanju razpisnih pogojev.*
* Priloga št. 1. *Vzorec POGODBE št. C2720-25-0400XX**o sofinanciranju Centra za zagovorništvo na področju deinstitucionalizacije (CeZag).*
* Priloga št. 2. *Označba vloge.*
* Priloga št. 3. *Priloga k vlogi za ukrep DNSH.*
* Priloga št. 4. *Podatki o dejanskih lastnikih.*

## VSEBINA VLOGE

Vlogo z vsemi zahtevanimi prilogami je treba predložiti v zaprti ovojnici. Vloga mora biti oddana v papirnati/tiskani obliki na prijavnih obrazcih, ki so del razpisne dokumentacije, in mora vsebovati vse zahtevane obvezne priloge in podatke, določene v razpisni dokumentaciji. Poleg tega je treba celotno vlogo posredovati tudi na elektronskem nosilcu podatkov (USB ključku). Tiskana verzija se mora ujemati z elektronsko.

## NAVODILA ZA IZPOLNJEVANJE

Predpisane prijavne obrazce in priloge prijavitelj izpolni in podpiše v skladu z navodili na posameznem dokumentu ter jih priložiti k prijavi po vrstnem redu v skladu s spodnjim seznamom.

1. Prijavni obrazci, ki jih je treba priložiti vlogi:
* Obrazec št. 1. (*Prijavnica)* z vsemi zahtevanimi podatki.
* Obrazec št. 2. (*Finančni načrt projekta).*
* Obrazec št. 3. *Izjava prijavitelja, ki bo izvajal projekt o izpolnjevanju in sprejemanju razpisnih pogojev.*
1. Priloge, ki so sestavni del razpisne dokumentacije, ki jih je treba priložiti vlogi:
* Priloga št. 1. *Vzorec POGODBE št. C2720-25-0400XX**o sofinanciranju Centra za zagovorništvo na področju deinstitucionalizacije (CeZag).*
* Priloga št. 2. *Označba vloge.*
* Priloga št. 3. *Priloga k vlogi za ukrep DNSH.*
1. Dodatne priloge, ki so del razpisne dokumentacije in jih ni treba prilagati vlogi.
* Priloga št. 4. *Podatki o dejanskih lastnikih (izbrani prijavitelj bo moral to prilogo predložiti pred podpisom pogodbe o sofinanciranju)*
1. Priloge, ki niso del razpisne dokumentacije in jih prijavitelji priložijo sami.
* Dokazilo FURS, da ima prijavitelj poravnane vse davke in druge obvezne dajatve v skladu z zakonodajo.
* Dokazilo o izpolnjevanju kadrovskega pogoja: najmanj 2 zaposleni osebi, katerih zaposlitvi ne bosta financirani v okviru javnega razpisa *(izbrani prijavitelj bo moral pogodbi o zaposlitvi priložiti vlogi).*

Obrazcev ni dovoljeno spreminjati ne po vsebini ne po obliki. Vloge, ki ne bodo oddane na predpisanih obrazcih, oziroma bodo oddane na predrugačenih obrazcih, bodo zavržene.

Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s seznamom v razpisni dokumentaciji.

# DODELITEV SREDSTEV

O dodelitvi sredstev po tem javnem razpisu bo na predlog strokovne komisije s sklepom odločil minister oziroma oseba, ki je pooblaščena za sprejetje odločitve o dodelitvi sredstev.

MSP bo prijavitelje o izidu razpisa obvestilo najkasneje v 60-dneh po zaključku odpiranja prijav. Rezultati razpisa so informacije javnega značaja in bodo objavljeni na spletnih straneh ministrstva <https://www.gov.si/drzavni-organi/ministrstva/ministrstvo-za-solidarno-prihodnost/> ter na spletni strani <https://evropskasredstva.si>.

Z izbranimi prijavitelji bo MSP, na podlagi sklepa ministra o dodelitvi sredstev sofinanciranja, sklenilo pogodbe o sofinanciranju projektov (*Priloga št. 1: Vzorec POGODBE št. C2720-24-0400XX**o sofinanciranju Centra za zagovorništvo na področju deinstitucionalizacije (CeZag)).*

MSP bo izbrane prijavitelje pozvalo k sklenitvi pogodbe o sofinanciranju na elektronski naslov, ki ga je upravičenec navedel v vlogi. Če se upravičenec v roku osem (8) dni od prejema poziva nanj ne bo odzval, bo MSP štelo, da je vlogo umaknil.

Če izbrani upravičenec odstopi od podpisa pogodbe o dodelitvi sredstev, se sredstva sofinanciranja lahko dodelijo prijavitelju, ki je naslednji v vrsti za financiranje glede na višino prejetih točk, v skladu z zgoraj navedenim postopkom.